|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Robbie Williams |
|  
Williams 2015 m. |
| Biografija |
| Pilnas vardas | Robert Peter Williams |
| Gimė | 1974 m. vasario 13 d. (49 metai)Stokas prie Trento, Stafordšyras, Anglija, Jungtinė Karalystė |
| Žanrai | Pop, poprokas, lengvasis rokas |
| Veikla | Dainininkas, dainų autorius, muzikantas, įrašų prodiuseris, aktorius |
| Instrumentai | Vokalas, gitara, bosinė gitara, sintezatorius, būgnai, pianinas, smuikas, lūpinė armonikėlė, marimba |
| Aktyvumo metai | 1990–dabar |
| Įrašų kompanija | Sony, Island / Universal, Virgin, Chrysalis |
| Susijusi veikla | Take That, Gary Barlow |
| Svetainė | robbiewilliams.com |

**Robertas Pyteris Williamsas** (g. 1974 m. vasario 13 d.) – Anglijos dainininkas. Jo karjera prasidėjo vaikinų grupėje „Take That" 1990 metais, 1995 jis paliko grupę ir pradėjo solo karjerą, po to kai su grupe pardavė 25 milijonus įrašų.
Jo albumų pardavimai viršija 55 milijonus, singlų pardavimai viršija 17 milijonų.
Williams pateko į Gineso rekordų knygą kai per vieną dieną pardavė daugiau nei 1.6 milijono bilietų į savo 2006 metų pasaulinį turą. Jis taip pat yra gavęs daugybę apdovanojimų, iš kurių 15 yra BRIT ir 6 ECHO apdovanojimai. 2004-aisiais jis buvo įtrauktas į Jungtinės Karalystės Muzikos Šlovės Alėją, po to kai buvo išrinktas geriausiu 90-ųjų atlikėju.
R. Williamsas yra Jungtinės Karalystės atlikėjas daugiausiai kartų patekęs į muzikinių albumų seriją „Now That's What I Call Music!". Šiuo metu jis į šią seriją yra patekęs 29 kartus (4 iš jų su grupe „Take That"). Jo pirmasis pasirodymas buvo su „Take That" albume „Now 22", o jo paskutinis pasirodymas buvo „Now 66" su daina „She's Madonna".

Biografija
----------

Nuo vaikystės britų atlikėjas vaidino gimtojo miestelio teatre, yra nusifilmavęs seriale „Brookside", taip pat vėliau aktyviai dalyvavo įvairiose perklausose siekdamas patekti į sceną.

Būdamas šešiolikos metų jis metė mokslus ir pradėjo dirbti. Būsimo atlikėjo mama įkalbėjo jį dalyvauti atrankoje, kurioje buvo ieškoma penktojo nario jaunimo muzikos grupei, nors Robbie Williams tuo metu dar nenorėjo tapti popscenos žvaigžde.

Karjerą vaikinų muzikos grupėje „Take That" Robbie pradėjo 1990 m. Tai laikoma jo muzikinės karjeros pradžia.

Pirmaisiais metais grupė „Take That" koncertuodavo mokyklose ir gėjų klubuose. Sugebėjusi patraukti paauglių bei seksualinių mažumų dėmesį tapo ypač populiari.

Šešerius metus praleistus kartu su „Take That" Robbie Williams vadina kalėjimu, nes tuo metu grupės nariams vadybininkai griežtai nurodinėjo ką rengtis, kaip elgtis, ką kalbėti ir t. t. Robbie Williams buvo išmestas iš grupės, nes nebuvo linkęs taikytis su apribojimais. Tačiau pašalinimas iš grupės užkirto kelią atlikėjui leisti solo albumus – to daryti neleido pasirašyta sutartis. Jis metus bylinėjosi su įrašų kompanija. Tuo metu britų žiniasklaida daugiau domėjosi jo asmeniniu gyvenimu ir išgarsino jį kaip nuo alkoholio ir narkotikų priklausomą mergišių. Daugelis muzikos kritikų nesitikėjo, kad atlikėjui pavyks pradėti solinę karjerą.

1996 m. kai iširo „Take That", Robbie Williams debiutavo su George Michael sukurtu singlu „Freedom" („Laisvė"). Tuo metu atlikėjas pradėjo bendradarbiauti su dainų kūrėju Guy Chambers, todėl pirmąjį albumą „Life Thru A Lens" įrašė labai greitai. Tais pačiais metais dainininkas gydėsi nuo priklausomybės ligų reabilitacijos centre. Tuo metu atlikėjas buvo kaltinamas už per daug asmeniškus dainų žodžius, tačiau šio dalyko neatsisakė ir tęsdamas karjerą.

Būtent singlas „Angels" („Angelai") tapo persilaužimu atlikėjo solinėje karjeroje. Šis singlas sulaukė didelio pripažinimo bei atlikėją padarė neregėtai populiariu ne tik Europoje, bet ir Azijoje. Vėliau išleisti albumai bei singlai tik prisidėjo prie Robbie Williams žinomumo bei turtų didėjimo.

1999 m. jis tapo Metų dainininku, hitas „Millenium" pateko į JAV muzikos dešimtuką, albumas „The Ego Has Landed" tapo auksinis.

2000 m. Robbie Williams tapo geriausio singlo bei vaizdo klipo autoriumi, gavo „Billboard" apdovanojimą už geriausią metų klipą „Rock DJ", laimėjo MTV Europos muzikos apdovanojimą už geriausią dainą, 2001 m. gavo tris apdovanojimus kaip geriausias britų dainininkas, geriausio singlo atlikėjas ir geriausio vaizdo klipo autorius, išleido albumą „Swing When Your Winning", kuriame perdainavo senas F. Sinatros dainas, 2002 m. tapo geriausiu britų atlikėju. Vėliau sekė tokie albumai kaip „Escapology", geriausių dainų rinkinys „Greatest Hits", „Intensive Care". Naujausias atlikėjo albumas – „The Heavy Entertainment Show". Prie atlikėjo žinomumo prisidėjo ir keturių įrašų kompanijų varžybos dėl jo, kurios baigėsi pasirašius rekordinį 80 mln. svarų sterlingų kontraktą su „EMI" įrašų kompanija – Robbie Williams tapo brangiausiu visų laikų britų dainininku. Be to, jo daina „Angels" išrinkta geriausia pastarųjų 25 metų britų daina.

Tiesa, atlikėjui vis dar nepavyksta užkariauti JAV rinkos. Tačiau kurį laiką Robbie Williams gyveno Amerikoje naudodamasis tuo, kad ten yra visiškai neatpažįstamas žmogus, ir taip ilsėjosi nuo per didelio britų bulvarinės žiniasklaidos dėmesio.

Diskografija
------------

* *Life Thru a Lens* (1997)
* *I've Been Expecting You* (1998)
* *Sing When You're Winning* (2000)
* *Swing When You're Winning* (2001)
* *Escapology* (2002)
* *Intensive Care* (2005)
* *Rudebox* (2006)
* *Reality Killed The Video Star* (2009)
* *Take the Crown* (2012)
* *Swings Both Ways* (2013)
* *The Heavy Entertainment Show* (2016)
* *The Christmas Present* (2019)

Nuorodos
--------

Vikicitatos 

Wikiquote logoWikiquote logo
Puslapis Vikicitatose –
***Robbie Williams***

|  |  |
| --- | --- |
|  | **Vikiteka: Robbie Williams** – vaizdinė ir garsinė medžiaga  |

* Oficiali svetainė